Qezaya Selîmî ya Qersî de trenê barî û otomobîle ginayî yewbînan ro 3 kesî merdî.
Trenê barî  yo ke mabênê Qers û Erziromî de sefer kenoû otobomîla ke îdareyê Ersîn Gumuşî de bî  dewa Karaçayîrî ya qezaya Selîmî ya Qersî de ginayî yewbînan ro. Ame vatene ke rîyê mijî ra ramitox Gumuşî vernîya xo hol nêdî û kewt hemzemînî û tireno ke bilez ameyêne da otomobîle ro. Netîceyê qezayî de ramitox Ersîn Gumuş (30), apê ci Nîhat Gumuş (46) û dezayê ci Muhammet Gumuşî (11) vefat kerd. Cenazeyî  ameyî berdene bi Neweşxaneyê Dewletê yê Selîmî.
